stanford-oval/wikipedia huggingface dataset:
Altis

| Sebastian Hämäläinen> Henkilötiedot |
| --- | --- |
Syntynyt: 2. kesäkuuta 1990 (ikä 34) Turku
Muusikko
Taiteilijanimi:  Altis, AKA
Laulukielet:  suomi
Aktiivisena:  2007–
Tyylilajit:  rap, hardcore hip hop
Levy-yhtiöt:  Skill Street Entertainment Pirados Records
  [ Muokkaa Wikidatassa ] [ ohje ]  
Sebastian Hämäläinen (s. 2. kesäkuuta 1990 Turku) eli Altis, tunnetaan myös nimellä AKA on turkulainen rap-artisti ja rapin Suomen mestari vuosilta 2008 ja 2010. Altis julkaisi ensimmäisen levyn Sairaala LP:n omakustanteena vuonna 2009 artistinimellä AKA. Hänen ensimmäinen studioalbuminsa Ottaa päähän julkaistiin Skill Street Entertainmentin kautta 27. heinäkuuta 2011. Altiksen kolmas albumi Kovakustanne LP julkaistiin 7. kesäkuuta 2012 omakustanteena.
Altiksen vahvuuksina voidaan pitää hänen punchlinejaan, metaforiaan ja multiriimejään. Artistin freestylet ja tekstit ovat monesti aggressiivisia ja erittäin väkivaltaisia, mutta usein humoristisella otteella kerrottuja. Täten häntä onkin verrattu Eminemiin.kenen mukaan? Merkillepantavaa on myös hänen monissa kappaleissaan esiintyvä tarinankerronnallinen ja juonellinen kirjoitustyylinsä.
Altis on osallistunut RAP SM -kilpailuun vuosina 2007, 2008 ja 2010. Vuosina 2008 ja 2010 hän voitti.
Diskografia > Albumit

Sairaala LP (2009)
Ottaa päähän (2011)
Kovakustanne LP (2012)
Sensuroimaton (2016)
Musta valo (2020)
Diskografia > Singlet

Tie loputon (Feat Possupoika)
Luovuuden rikos (Feat Ilmari)
Ykskään ihminen
Hepreaa
Parempaan vai pahempaan suuntaan?
Kiusankappaleiden kappale (Feat Luntti)
Mä en olis mitään ilman sua (Feat Luntti)
Ilkee
Mä nään sen
Altis on sankari
Sensuroimaton PROMO (yhdessä 2nen kanssa)
Amorin nuoli (Lainattu kertosäkeistö)
Hys hys (Feat Taisto tapulist)
Fire in the hole
Kuis kulkee
Oksat pois (Feat Ioni)
Sotakirves
Paskaks & Palaa
Virus (Feat MC Kajo)
Sudet ulvoo
Skene haltuun
Loco
Inferno
Alkupolku

Alkupolku on Knowledge Adventure Inc.:n kehittämä opetuspelisarja tietokoneelle. Pelien tarkoitus on opettaa lapsille samoja asioita kuin koulussa opetetaan. Opetusapuna käytetään erilaisia eläinhahmoja, hauskoja pikkupelejä sekä lauluja ja loruja. Pelien grafiikka ja vaatimustaso kehittyvät sitä mukaa kun lapsi kasvaa. Siinä missä Naperolassa on suuria, kirkkaita pintoja ja selkeitä ääriviivoja ja pyrkii totuttamaan tietokoneen käyttöön, vaatii Kolmas luokka jo paljonkin pelaajaltaan. Naperolan suositusikä on jo 2-vuotiaasta alkaen. Pelien toimituksesta suomessa vastaa Elävät Kirjat Oy
Asiat, joita peleissä opetetaan, on yleensä sijoitettu vuotta alemmaksi kuin niitä koulussa opetettaisiin. Esimerkiksi Eskari totuttaa käyttämään aakkosia ja lukemaan, ja Ekaluokka opettaa kertotaulun alkeita. Alkupolku Matikka sijoittuu keskiaikaiseen Matematiikkalinnaan, jossa pelaajan täytyy ratkaista jatkuvasti vaativampia matemaattisia ongelmia päästäkseen eteenpäin. Alkupolku Tiedonpuu perustuu kymmeneen aihepiiriin, kuten biologiaan, maantieteeseen, ruokaan tai kulkuneuvoihin. Alkupolku Englanti ja Ruotsi keskittyvät lähinnä kielten sanaston opettamiseen, eivätkä niinkään kielioppiin. Pelaaja joutuu esimerkiksi pukemaan valitsemaansa hahmoa vieraskielisten ohjeiden mukaan.
Kaikissa peleissä on valittavana joko helpompi tai vaikeampi taso ja kaikista löytyy helpompia tai vaikeampia tehtäviä, joita on pakko suorittaa päästäkseen etenemään.
Pelit > Alkuperäiset

Alkupolku Naperola
Alkupolku Leikkilä
Alkupolku Eskari
Alkupolku Ekaluokka
Alkupolku Tokaluokka
Alkupolku Kolmas luokka: Vaarojen vuori
Alkupolku Tiedonpuu
Alkupolku Englanti
Alkupolku Ruotsi
Pelit > Frankie-sarja

Pelisarjaa on uudistettu vuodesta 2000 lähtien ja sen osia on päivitetty. Uudet osat ovat perusnimeltään samannimisiä kuin vanhat, lisäksi niihin on lisätty jokin osaa kuvaava nimi. Uusissa osissa päähahmona seikkailee Frankie-niminen koira.
Alkupolku Leikkilä: Lemmikkiystävät
Alkupolku Eskari: suuri kilpailu
Alkupolku Ekaluokka: potkulautakisa
Alkupolku Tokaluokka: Salainen agentti
Alkupolku Matikka: Ritariseikkailu matikkalinnassa
Pelit > Josefiina-sarja

Josefiinan Alkupolku-sarja ei virallisesti ole Knowledge Adventuren käsialaa, mutta Elävät Kirjat Oy on päättänyt ristiä Josefiina-pelit Alkupolku-sarjaksi antaakseen sarjalle jatkoa.
Alkupolku Avaruus - Planeettavarkaat
Alkupolku Ekaluokka
Alkupolku Elimistö
Alkupolku Englannin kieli
Alkupolku Englannin kieli 2
Alkupolku Ensiapu
Alkupolku Historia
Alkupolku Kielet - kokoelm
Alkupolku Leikkilä
Alkupolku Liikenne
Alkupolku Maantieto - Matkalla Suomessa
Alkupolku Matematiikka - kokoelma
Alkupolku Matematiikkaa 1
Alkupolku Matematiikkaa 2
Alkupolku Matematiikkaa 3
Alkupolku Matikka
Alkupolku Ruoanlaitto - Ihmeellinen keittiö
Alkupolku Seikkailumaa Saturetki
Alkupolku Seikkailumaa Taikataival
Alkupolku Seikkailumaa Unelmien peili
Alkupolku Suomen Kieli 1
Alkupolku Suomen Kieli 2
Alkupolku Tokaluokka
Alkupolku Ympäristö
Alfred Salmela

Alfred Salmela.
Aaprami Alfred Salmela (2. maaliskuuta 1897 Räyrinki, Veteli – 22. joulukuuta 1979 Helsinki) oli koulu- ja nuorisoseuramies. Hän toimi kouluhallituksen kouluneuvoksena 1928–1964, kansanopetusosaston osastopäällikkönä 1937–1964 ja pääjohtajan sijaisena 1943–1964. Suomen Nuorison Liiton puheenjohtajana hän toimi 1951–1964. Tasavallan presidentti myönsi hänelle professorin arvonimen 30.12.1964.
Lapsuus ja nuoruus

Alfred Salmela syntyi keskipohjalaiseen maanviljelijäperheeseen ja kävi kiertokoulua. Vaikka kylässä oli kansakoulu, hän ei saanut käydä koulua. Tuolloin arveltiin, että koulunkäynti opettaa laiskaksi. Veljensä kanssa säästämiensä kahvilakkorahojen varassa hän pääsi opiskelemaan Ilmajoen kansanopistoon. Suoritettuaan kansa- ja keskikoulun 1914–16 hän siirtyi Lapuan yhteiskouluun, josta hän pääsi ylioppilaaksi 1918.
Opinnot

Salmela osallistui sisällissotaan valkoisten puolella, kävi sotavänrikkikoulutuksen keväällä 1918 ja palveli Uudenmaan Rykmentissä vuoden 1919 loppuun saakka. Hän suoritti kansakoulunopettajan tutkinnon Jyväskylän seminaarin hospitanttiluokalla 1919–1920. Tämän jälkeen hän toimi kansakoulunopettajana Karjalankannaksella. Pääosin työnsä ohessa Alfred suoritti fil.kand. ja fil.maist. tutkinnot vuonna 1923.
Ura kouluhallinnossa

Salmela toimi 1925–1928 Lapin läänin kansakouluntarkastajana, jonka jälkeen hänet nimitettiin 30-vuotiaana Suomen nuorimpana kouluhallituksen kouluneuvokseksi. Nimitys näin nuorena johtui Lapissa saavutetuista hyvistä tuloksista, muun muassa oppivelvollisuuden toimeenpanossa. Salmela nimitettiin kansanopetusosaston apulaisosastopäälliköksi 1936, osastopäälliköksi 1938, pääjohtajan sijaiseksi 1943 ja koulutoimenjohtajaksi 1957. Eläkkeelle hän jäi vuoden 1964 lopussa.
Merkittävimmät saavutukset

Salmelan merkittävimmät saavutukset ovat kunnallinen keskikoulu ja kansalaiskoulu. Oppilaalle ilmainen keskikoulu tuli kokeilumielessä mahdolliseksi jo vuonna 1946. Koulu yleistyi erityisesti vuoden 1957 kansakoululain ansiosta. Muutenkin Salmelan johtaessa kansakoululaitosta luotiin monia sosiaalisia etuuksia, kuten kouluruokailu, ilmaiset koulumatkat, koulukirjastot sekä kouluterveydenhuolto.
Kansalaiskoulu oli kansakoulun jatko-opetuksen perustalle rakennettu koulumuoto, jossa opetettiin käytännöllisiä oppiaineita teoreettisen opetuksen rinnalla. Tämäkin koulumuoto virallistui vuoden 1957 kansakoululain myötä. Vuonna 1962 alkujaan kaksivuotiseen kansalaiskouluun lisättiin kolmas luokka, jolloin Suomeen oli luotu 9-vuotinen kunnallinen koulujärjestelmä. Salmela osallistui myös peruskoulukomitean työhön, mutta jätti eriävän mielipiteen mietintöön, sillä hänen mielestään oppilaalle ei peruskoulujärjestelmässä jätetty riittävästi valinnaisuutta oppiaineiden suhteen. Erityisesti käytännöllisen oppiaineksen vähäisyys oli Salmelasta ongelmallista.
Muu toiminta

Salmela toimi aktiivisesti Suomen Nuorison Liitossa ja oli sen esimiehenä 1951-1964. Hän oli myös SNL:n lehden Pyrkijän päätoimittajana 1957–1964.
Salmela toimi useissa komiteoissa, muun muassa kansakoulukomitean ja kansakoulun opetussuunnitelmakomiteoiden puheenjohtaja. Kansakoulun Lehden päätoimittajana Salmela oli 1929–1938. Salmela on julkaissut useita kirjoja kouluhallinnon alalta sekä ollut mukana oppikirjojen laatimisessa.
Oulun yliopiston perustamisessa Salmelalla oli keskeinen rooli. Salmela oli myös käynnistämässä maakuntakorkeakouluja 1960-luvun alkupuolella. Nämä eivät kuitenkaan toteutuneet tuolloin, mutta ovat syntyneet uudestaan 1980-luvun lopulla ammattikorkeakoulujen nimellä.
Salmela oli Eläkeliiton ensimmäinen puheenjohtaja 1970–1972.
Aiheesta muualla

Kansallisbiografia
Alfred Salmelan kirjakokoelma Chydenius-instituutissa Kokkolassa[vanhentunut linkki]
Päätoimittaja Matti Kalliokosken arvio Alfred Salmelan elämäkerrasta
Aki Maeda

Aki Maeda (前田亜季 Maeda Aki, syntynyt 11. heinäkuuta 1985, Kanagawa, Japani) on japanilainen näyttelijä ja laulaja. Hänen isosiskonsa Ai Maeda on myös näyttelijä.
Aki Maeda tunnetaan länsimaissa ehkä parhaiten Noriko Nakagawan roolistaan elokuvassa Battle Royale.
Filmografia

Gamera 3: Awakening of Irys (1999)
Battle Royale (2000)
High School Girl's Friend (2001)
Cosmic Baton Girl Comet-san (2001)
Godzilla, Mothra and King Ghidorah: Giant Monsters All-Out Attack (2001)
Genji: A Thousand-Year Love (2002)
The Cat Returns, (2002) (äänirooli)
Battle Royale II: Requiem (2003)
Out of This World (2004)
Linda Linda Linda (2005)
Harami (2005)
Saishuu Heiki Kanojo (2006)
Diskografia > Albumit

Winter Tales (1999)
Boys be... (2000)
we are PARAN MAUM (Paran Maumin rumpalina, 2005)
Linda Linda Linda (Paran Maumin rumpalina, 2005)
Diskografia > Singlet

Gomen ne (1999)
Genki no SHOWER (2000)
Daijōbu (2000)
Aiheesta muualla

Aki Maeda Internet Movie Databasessa. (englanniksi)
Aki Maeda garden (fanisivusto)
Kännykkätelevisio

Nokia 7710 älypuhelin
Kännykkätelevisio on kolmannen sukupolven puhelin johon on joko sisäänrakennettu tai lisälaitteen avulla tehty mahdolliseksi ottaa vastaan ohjelmavirtaa/televisio-ohjelmia. Kännykkätelevisiotekniikoita on useita. Euroopan mobiilitelevisiostandardiksi on valittu DVB-H, joka on kehitetty varta vasten mobiililaitteiden tarpeet huomioon ottaen.
Historiaa

Vuonna 2003 NEC kehitti ensimmäisen prototyypin matkapuhelimesta, jolla voidaan vastaanottaa maanpäällisiä digitaalitelevisiolähetyksiä. Toisen prototyypin kännykkätelevisiosta, jolla voidaan paitsi vastaanottaa televisiosignaalia, myös tallentaa sitä jopa puolen tunnin ajan, esitteli japanilainen Sanyo vuonna 2003; prototyypissä  vastaanotettiin maanpäällistä digitelevisiosignaalia CDMA2000-verkossa.
Ensimmäinen matkapuhelinmalli, jolla voitiin vastaanottaa analogista televisiosignaalia oli Toshiban toukokuun 2004 lopussa julkistama V401T-malli.
Ensimmäinen IP Datacast –mobiilivastaanotin oli Nokia Streamer. Laite kiinnitettiin akun tapaan Nokian 7700-malliin. Nokia Streamer ei tullut lainkaan myyntiin vaan se jäi testilaitteeksi. Sitä kuitenkin testattiin mm. 20 käyttäjän voimin kesällä 2004 BMCO:n Friendly user -testissä. Myyntiin tuleva malli tulee olemaan Streamer SU-22 joka sijoitetaan Nokian 7710-älypuhelimeen.
Mobiilitelevisiotekniikoita

ISDB-T (Integrated Services Digital Broadcasting for Terrestrial television broadcasting) -tekniikan käyttö aloitettiin vuoden 2003 lopulla Tokiossa, Nagoyassa ja Osakassa.
ATSC (Advanced Television Systems Committee) on Yhdysvaltalaiseen digitaaliseen järjestelmään perustuva liikkuvan ympäristön versio. Tekniikka oli käytössä mm. Koreassa, mutta korealaiset eivät olleet tekniikkaan tyytyväisiä.
DMB (Digital Media Broadcasting) perustuu digitaalisten radiokanavien DAB–tekniikkaan. Käytössä Koreassa, Norja aloittanee kokeilun keväällä 2005.
FLO (Forward Link Only) -tekniikka on yhdysvaltalaisen Qualcommin oma, eikä yhtiö suostu lisensioimaan sitä muihin kuin CDMA2000-yhteensopiviin järjestelmiin.
DVB-H (Digital Video Broadcasting Handheld) -standardi on suunniteltu DVB-T-standardin pohjalta mobiileja digitaalisten televisiolähetysten vastaanottimia varten.
Alice in Wasteland

Alice in Wasteland oli Jyväskylässä 1986 perustettu power pop -yhtye, jonka ensimmäinen aktiivikausi jatkui vuoteen 1992. Yhtye julkaisi kokoelma-albumin ja palasi konserttilavalle kesällä 2008. 2017 kolme yhtyeen jäsentä jatkoi musiikin tekoa nimellä Nuorisopalatsi.
Kokoonpano

Pikke Paananen – laulu
K. Smolander – kitara
Mika Remes – bassokitara
J. P. Rainio – rummut
Kokoonpano > Entiset jäsenet

Markus Latvala, kitara
Diskografia > Studioalbumit

Between the Zoo and the Jungle (1987,  Poko Rekords)
Red Eye (1991,  Hiljaiset Levyt)
Wasted (2008,  kokoelma, Poko Rekords)
Diskografia > Singlet

”Alice in Wasteland” / ”Mr. Goldfish” (1987,  Poko Rekords)
”No Me!” / ”Elephants” (1987,  Poko Rekords)
”Dreams” / ”Mamma Mia” (1988,  Poko Rekords)
”Bleeding” / ”The Smell of Earth” (1990,  Hiljaiset Levyt)
”Humanizer” / ”Guess I’m Falling in Love (1992,  Hiljaiset Levyt)
Aiheesta muualla

Yhtyeen sivusto (Arkistoitu – Internet Archive)
Yhtyeen MySpace-sivusto
Yhtye Poko Rekordsin sivustolla (Arkistoitu – Internet Archive)
Alice in Wastelandin esitystuotanto Suomen äänitearkistossa (1901–1999)
Kotkan lentotukikohta

Kotkan lentotukikohta rakennettiin vuonna 1917 Venäjän Itämeren laivaston 2. ilmailuprikaatin laskusillaksi.
| 0 | 1 | 2 |
| --- | --- | --- |
|  | Venäjän Itämerenlaivaston 2. ilmailuprikaatin lentoasemat ja lentotukikohdat ensimmäisessä maailmansodassa |  |
|  | Lentoasemat, lentotukikohdat ja laskusillat: luettelo Suomen sisällissodan aikaisista lentokentistä  Hermannin lentoasema (1915) | Kotkan lentotukikohta (1917) | Granbodan lentoasema (1916) / 4. Ilmailudivisioona | Torpvikin lentotukikohta | Saltvikin lentotukikohta | Jungfrusundin lentoasema / 5. Ilmailudivisioona | Vähä-Heikkilän lentoasema / 5. Ilmailudivisioona | Jurmon lentotukikohta | Lappohjan lentotukikohta | Mäntyluodon lentotukikohta |  |
Ala-Subansirin piirikunta

Ala-Subansirin piirikunta (engl. Lower Subansiri district, hindiksi निचली सुबनसिरी जिला, Nicalī Subanasirī jilā) on yksi Intian Arunachal Pradeshin osavaltion 17 piirikunnasta. Piirikunta rajautuu pohjoisesta Kurung Kumeyn ja Ylä-Subansirin piirikuntiin, etelästä Papumparen piirikuntaan ja idästä Länsi-Siangin piirikuntaan ja Assamiin.
Kööpenhaminan eläintarha

| Kööpenhaminan eläintarha |
| --- | --- |

Sijainti:  Kööpenhamina, Tanska
Perustettu:  1859
Eläinlajeja:  264
Organisaatio
Aiheesta muualla
Verkkosivut
Kööpenhaminan eläintarha on Tanskassa, Kööpenhaminassa sijaitseva eläintarha, jonka on suunnitellut Niels Kjærbølling. Eläintarha avattiin vuonna 1859, joten se on yksi maailman vanhimmista eläintarhoista.
Nykyään siellä asuu esimerkiksi kirahveja, norsuja, sarvikuonoja, merileijonia ja paljon erilaisia kilpikonnia. [lähde? ] Kaikkiaan eläintarhassa elää noin 3000 eläintä noin 264 lajista.
Aiheesta muualla

Kuvia tai muita tiedostoja aiheesta Kööpenhaminan eläintarha Wikimedia Commonsissa
Américo Henriques

Américo Henriques (6. lokakuuta 1923 – 14. elokuuta 2006) oli roomalaiskatolinen piispa. Hän syntyi Alburitelissa ja sai pappisvihkimyksensä 19. heinäkuuta 1947. Hänet nimitettiin Lamegon hiippakunnan vihkipiispaksi Portugalissa ja Tisilin titulaaripiispaksi 3. heinäkuuta 1966. Piispaksi vihkiminen seurasi 11. lokakuuta. Pääkonsekraattorina toimi Maximilien de Fürstenberg, jota avustivat João da Silva Campos Neves ja João Pereira Venâncio.
Henriques nimitettiin Lamegon koadjuuttoripiispaksi 15. huhtikuuta 1967, ja hänestä tuli Lamegon piispa 2. helmikuuta 1971. Hänet nimitettiin 19. helmikuuta 1972 Angolaan Nova Lisboan hiippakunnan piispaksi, jona hän toimi, kunnes erosi tehtävistään 13. huhtikuuta 1976.
Kultainen naamio (antologia)

| Kultainen naamio |
| --- | --- |

Kirjailija:  Boris Hurtta (toim.)
Kansitaiteilija:  Arto Törmänen
Kieli:  suomi
Genre:  kauhu, Cthulhu-mytologia
Kustantaja:  Book Studio
Ulkoasu:  nidottu
Sivumäärä:  266
ISBN:  951-611-548-9
Löydä lisää kirjojaKirjallisuuden teemasivulta
Kultainen naamio on vuonna Boris Hurtan toimittama, vuonna 1993 julkaistu kokoelma suomalaisia kauhunovelleja, jotka pohjautuvat H. P. Lovecraftin luomaan Cthulhu-mytologiaan. Mukana on yhdeksän novellia seitsemältä kirjailijalta. Hurtta on jakanut novellit kahteen ryhmään, "miesten juttuihin" ja "naisten juttuihin", kirjoittajan sukupuolen mukaan. Mukana on myös S. Albert Kivisen esipuhe, jossa esitellään Cthulhu-mytologiaa ja genren keskeisiä kirjailijoita.
Sisältö

Sauli Santikko: ”Kultainen naamio”
Boris Hurtta: ”Myöhempinä aikoina”
S. Albert Kivinen: ”Maan hönkä”
J. Kouta: ”Beliar”
Sauli Santikko: ”Rajamaa”
Boris Hurtta: ”Tulvavuoksen jumalat”
Kari Nenonen: ”Ravintola”
Maarit Verronen: ”Uhrituoksujen viesti”
Johanna Sinisalo: ”Me vakuutamme sinut”
Vastaanotto

Aikakoneen arviossa Juhani Hinkkanen kehuu Kultaista naamiota. Hänestä se on parempi kuin samoihin aikoihin ilmestynyt Lovecraft-kokoelma Varjo menneisyydestä; siinä missä Lovecraftin novellit ovat vanhentuneet, ovat Kultaisen naamion heikoimmatkin novellit laadukkaita. Hinkkanen sanoo kokoelmasta löytyvän sekä Lovecraftin henkisiä perinnetietoisia tarinoita että Cthulhu-mytologiaa modernisoivia novelleja. Hän ei kuitenkaan ymmärrä, miksi kokoelma on jaettu ”miesten ja naisten juttuihin”. Jos tarkoitus on puolustella naiskirjailijoiden mukanaoloa, se on tarpeetonta, sillä Verrosen ja Sinisalon novellit ovat kokoelman parhaat. Kumpikin kirjailija säilyttävää oman äänensä, vaikka kirjoittaakin Cthulhu-perinteeseen nojaavaa tarinaa. Erityisesti Sinisalon ”Me vakuutamme sinut” vakuuttaa todentuntuisuudellaan. Myös Santikon novellit olisivat päteviä ehdokkaita seuraavan Atorox-palkinnon saajaksi. Toisaalta Nenosen ”Ravintolalla” ei ole selkeää yhteyttä Cthulhu-mytologiaan, eikä sen mukanaolo tunnu perustellulta. Hinkkanen myös huomauttaa, että vaikka hän pitääkin Hurtan ”Myöhempinä aikoina” ja Kivisen ”Maan hönkä” -novelleista, ovat ne ”enemmänkin näytteitä sorminäppäryydestä ja Lovecraft-harrastuksesta kuin siitä mihin kirjoittajat omimmillaan pystyisivät”.
Kööpenhaminan konserttitalo

Kööpenhaminan konserttitalo.
Kööpenhaminan konserttitalo on arkkitehti Jean Nouvelin suunnittelema Tanskan radion musiikkikeskus Kööpenhaminassa Ørestadin pohjoisosassa. Rakennus otettiin käyttöön tammikuussa 2009. Konserttisalien akustiikan on suunnitellut japanilainen suunnittelija Yasuhisa Toyota.
Rakennuksessa on neljä konserttisalia, joista suurimpaan mahtuu 1 800 hengen yleisö. Rakentaminen tuli 60 prosenttia suunniteltua kalliimmaksi. Sen hinnaksi tuli 220 miljoonaa euroa.
Aiheesta muualla

Kuvia tai muita tiedostoja aiheesta Kööpenhaminan konserttitalo Wikimedia Commonsissa
Ambérieux-en-Dombes

| Ambérieux-en-Dombes |
| --- | --- |
 Ambérieux-en-Dombesin kunnantalo
 vaakuna
 Ambérieux-en-Dombes
 Koordinaatit: 45°59′57″N, 04°54′12″E 
Valtio:  Ranska
Hallintoalue:  Rhône-Alpes
Departementti:  Ain
Arrondissementti:  Bourg-en-Bresse
Kantoni:  Saint-Trivier-sur-Moignans
Hallinto:  
 – Hallinnon tyyppi:  Kunta
 – Pormestari:  Christine Fornès
Pinta-ala:  
 – Kokonaispinta-ala:  15,9 km²
Väkiluku (2021):  1 897
 – Väestötiheys:  119 as./km²
 
 www.amberieux-en-dombes.fr 
Infobox OKVirheellinen NIMI-arvo: 
Ambérieux-en-Dombes on Ranskan kunta Ainin departementissa Rhône-Alpesin hallintoalueella. Kunnassa oli 1 897 asukasta vuonna 2021. Ambérieux-en-Dombesin pinta-ala on 15,9 neliökilometriä.
Aiheesta muualla

Kuvia tai muita tiedostoja aiheesta Ambérieux-en-Dombes Wikimedia Commonsissa
Kuolon kihlattu

| Kuolon kihlattu> Sposa nella morte |
| --- | --- |
 Elokuvan yhdysvaltalainen lehtimainos.
Ohjaaja:  Emilio Ghione
Käsikirjoittaja:  Luciano Muratore
Kuvaaja:  Antonio Cufaro
Pääosat:  Lina Cavalieri, Luciano Muratore
Valmistustiedot
Valmistusmaa:  Italia
Tuotantoyhtiö:  Tiber Film
Ensi-ilta:  4. marraskuuta 1915 (Rooma) 10. syyskuuta 1916 (Suomi)
Kesto:  1537/345 metriä (14 min.)
Alkuperäiskieli:  mykkäelokuva
Aiheesta muualla
IMDb 
Infobox OKNimi-testi OK: 
Kuolon kihlattu (myös Kuolemalle kihlattu, Kuolon morsian, Kuoleman morsian; ital. Sposa nella morte) on vuonna 1915 valmistunut italialainen mykkäelokuva. Emilio Ghionen ohjaaman intohimodraaman pääosaa esittää oopperalaulaja Lina Cavalieri.
Juoni

Musiikin opiskelija Elyane matkustaa Roomaan, jossa hän rakastuu taidemaalari Pierreen. Elyanea tavoittelee myös herttua Alberto, joka sokaisee tytön yhteiskunnallisella asemallaan. He pakenevat Pariisin seurapiirielämään, mutta pian käy ilmi, ettei herttua aiokaan mennä naimisiin. Elyanesta taulun maalannut Pierre haavoittuu kaksintaistelussa Alberton kanssa ja tyttö hoitaa hänet terveeksi. Pierre pakenee menneisyyden haamuja, mutta entinen rakkaus ei jätä häntä rauhaan. Elyane seuraa Pierreä Roomaan, jossa hän tekee itsemurhan ollakseen ikuisesti rakastettunsa kihlattu.
Näyttelijät

| 0 | 1 | 2 |
| --- | --- | --- |
|  Lina Cavalieri  | … |  Elyane Ferny   |
|  Lucien Muratore  | … |  Pierre Marsant   |
|  Alberto Collo  | … |  Vallaltan herttua Alberto Cenci   |
|  Ida Carloni-Talli  | … |  Vallaltan herttuatar   |
|  Luigi Scotto  | … |     |
|  Alfonso Cassini  | … |  Villa Medicin johtaja   |
|  Angelo Bonfanti  | … |  Antonio   |
|  Diomira Jacobini  | … |     |
Tuotanto ja vastaanotto

Tiber Filmin tuottama Kuolon kihlattu oli kuuluisan laulajan ja ”maailman kauneimmaksi naiseksi” mainitun Lina Cavalierin ensimmäinen Italiassa tekemä elokuva. Miespääosaa esittää Cavalierin aviomies, ranskalainen tenori Lucien Muratore.
Kuolon kihlattu on yksi 1910-luvun lukuisista diivaelokuvista. Juoneltaan tavanomaisena sen vetovoima perustui mahdollisuuteen nähdä kuuluisa oopperalaulaja ja samalla vilaus hänen elämäntavastaan. Elokuva oli suuri yleisömenestys ja se sai Italiassa pääosin myönteisiä arvosteluja. Yhdysvaltalaiset kriitikot pitivät elokuvan juonta typeränä ja suhtautuivat huvittuneesti varsinkin Muratoren näyttelijänsuoritukseen.
Elokuvaa esitettiin Suomessa syksyllä 1916. Lehtimainoksen mukaan Kuolon kihlattu oli ”kieltämättä paraimpia filminäytelmiä, mitä on pitkään aikaan nähty”. Erityistä huomiota kiinnitettiin elokuvassa nähtävään Cavalierin huvilaan, yli kaksi miljoonaa markkaa maksaneisiin helmiin, neljännesmiljoonan arvoisiin chinchillaturkiksiin ja vuoden 1916 naismuotia edustaviin Paquinin pukuihin.
Restaurointi

Elokuvan 1537 metrin alkuperäispituudesta on säilynyt 345 metrin pahoin vahingoittunut espanjankielinen katkelma, joka on restauroitu Valencian ja Bolognan elokuva-arkistojen yhteistyönä. Katkelma on nähtävissä Bolognan elokuva-arkiston sivustolla.
Aiheesta muualla

Kuolon kihlattu Internet Movie Databasessa (englanniksi)